62019TJ0249_INF
Rozsudok Všeobecného súdu (ôsma komora) z 15. októbra 2020 – Karpeta‑Kovalyova/Komisia
(vec T‑249/19)
„Verejná služba – Zmluvní zamestnanci – Odmena – Rozhodnutie, ktorým sa zamieta nárok na príspevok na expatriáciu, diéty a príspevok na usídlenie, ako aj náhrada výdavkov na sťahovanie a cestovných nákladov v súvislosti s nástupom do funkcie – Článok 4 ods. 1 písm. a) prílohy VII služobného poriadku Diplomatický štatút – Päťročné referenčné obdobie – Pojem obvyklý pobyt“
1.
Žaloby úradníkov – Žaloba proti rozhodnutiu o zamietnutí sťažnosti – Prípustnosť – Povinnosť rozhodnúť o návrhoch podaných proti rozhodnutiu o zamietnutí sťažnosti – Návrhy bez samostatného obsahu alebo výlučne potvrdzujúce rozhodnutie – Neexistencia
(Služobný poriadok úradníkov, články 90 a 91)
(pozri body 18, 19)
2.
Súdne konanie – Návrh na začatie konania – Formálne náležitosti – Určenie predmetu konania – Zhrnutie dôvodov, na ktorých je návrh založený
[Štatút Súdneho dvora, článok 21; Rokovací poriadok Všeobecného súdu, článok 76 písm. d)]
(pozri bod 25)
3.
Úradníci – Odmena – Príspevok na expatriáciu – Predmet – Podmienky priznania – Neexistencia zvyčajného bydliska alebo hlavného zamestnania v členskom štáte miesta výkonu práce počas referenčného obdobia – Pojem obvyklý pobyt – Sporadická a krátkodobá neprítomnosť v uvedenom štáte – Okolnosti neovplyvňujúce trvalý charakter pobytu
[Služobný poriadok úradníkov, príloha VII článok 4 ods. 1 písm. a)]
(pozri body 50, 51, 53, 66, 70, 71, 78, 84)
4.
Úradníci – Odmena – Príspevok na expatriáciu – Podmienky priznania – Práca vykonávaná pre iný štát alebo pre medzinárodnú organizáciu – Pojem – Práca vykonávaná v rámci diplomatickej misie manželským partnerom dotknutého úradníka – Vylúčenie
[Služobný poriadok úradníkov, príloha VII článok 4 ods. 1 písm. a)]
(pozri body 52, 57 – 61)
5.
Úradníci – Odmena – Príspevok na expatriáciu – Podmienky priznania – Dôkazné bremeno zaťažujúce úradníka
(Služobný poriadok úradníkov, príloha VII článok 4 ods. 1)
(pozri body 54, 86)
6.
Úradníci – Náhrada výdavkov – Príspevok na usídlenie – Diéty – Podmienky priznania – Skutočná zmena bydliska – Pojem bydlisko – Centrum záujmov úradníka
(Služobný poriadok úradníkov, príloha VII, články 5 a 10)
(pozri body 96, 97)
Predmet
Návrh podaný na základe článku 270 ZFEÚ, na zrušenie rozhodnutia Komisie zo 14. júna 2018, ktorým sa zamieta nárok žalobkyne na príspevok na expatriáciu, diéty a príspevok na usídlenie, ako aj náhrada cestovných nákladov v súvislosti s nástupom do funkcie a výdavkov na sťahovanie
Výrok
1.
Žaloba sa zamieta.
2.
Marina Karpeta‑Kovalyova je povinná nahradiť trovy konania.